Αντιόχεια (η Όπιδα)

Η Αντιόχεια ήταν μία αρχαία ελληνική αποικία της Μεσοποταμίας.

Πολλοί την καταχωρούν και ως Αντιόχεια τη Σιττακινή. Ιδρύθηκε μεταξύ του ποταμού Τίγρη και Τορναδόττου στη δυτική Σιττακινή (ή Σιτακηνή), χώρα της Βαβυλωνίας (νότια του Τίγρη ποταμού και ΒΔ της Σουσιανής -σημ. Ιράκ) που επί αλεξανδρινών χρόνων αυτή η χώρα ονομαζόταν "Απολλωνιάτις" με πρωτεύουσα τη Σιττάκη.

Ο Πλίνιος (Φυσική Ιστορία 6, 206) τη χαρακτηρίζει σαν μια σημαντική πόλη της επαρχίας αυτής και για ιδρυτή της αναφέρει τον Αντίοχο Α΄ ΣωτήραΠλίνιος ο Πρεσβύτερος Φυσική Ιστορία: Μεταξύ αυτών των λαών και της Μεσηνής (περσικά Maisan) βρίσκεται η Σιτακηνή, η οποία ονομάζεται επίσης Αρβηλίτης και Παλαιστίνη. Η ελληνικής καταγωγής πόλη της Σιττάκης και η Σάβδατα βρίσκονται ανατολικά, και στα δυτικά είναι η Αντιόχεια, ανάμεσα στους δύο ποταμούς Τίγρη και Τορνάδοτο, καθώς και η Απάμεια, στην οποία ο Αντίοχος έδωσε αυτό το όνομα, επειδή είναι της μητέρας του. Ο Τίγρης περιβάλλει αυτήν την πόλη, την οποία διασχίζουν και τα νερά του Άρχου. O Γερμανός ιστορικός Γιόχαν Γκούσταφ ΝτρόυζενJohann Gustav Droysen: Ιστορία των Επιγόνων του Μεγάλου Αλεξάνδρου, εκδ. ελεύθερη σκέψις υποστήριξε ότι ο Αντίοχος στην ουσία επανίδρυσε την παλαιότερη Ώπιδα, όπου σημειώθηκε ανταρσία κατά του Μεγάλου Αλεξάνδρου το φθινόπωρο του 324 π.Χ. 

Σε περίπτωση που πρόκειται για την Ώπιδα, τότε η Αντιόχεια αυτή θα βρισκόταν σίγουρα μέσα στο κράτος του Ιράκ. Πρόσφατες γεωγραφικές έρευνες της αρχαίας Μεσοποταμίας προσδιορίζουν προσωρινά την Ώπιδα με τον τύμβο που ονομάζεται Tall al-Mujailāt (επίσης Tulūl al-Mujaili' ή Tulūl Mujaili' ή el-Mjel'aat), 20 μίλια νοτιοανατολικά της σύγχρονης πόλης της Βαγδάτης. Αγγλόφωνη βικιπαίδεια στο λήμμα Opis 

Παραπομπές

Κατηγορία:Αντιόχεια
Κατηγορία:Αρχαίες πόλεις της Μεσοποταμίας
Κατηγορία:Σελευκιδικές αποικίες